**femeia din cub**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îți începeai misterul cu mine

eram într-o angoasă existențială

aș fi făcut gesturi definitive pentru

intensitatea dintre noi

începeai cu mine

experiența unei enigme

luai decizii pripite

în nesfârșitul lumii

oscilai între tandrețe

și ostilitate

îmi reduceai la minimum necesar

drumul meu sfios printre iluzii

spuneai că ești prizonieră

într-o piramidă

într-un cub de sticlă

că eu sunt o sferă

inconsistentă

o idee cosmică

un balon de săpun alunecând

nevrotic

pe muchiile tale ascuțite